Bonifacius etc:a. Vniuersis christifidelibus presentes litteras inspecturis salutem etc:a. Dum precelsa meritorum insignia etc:a. Cupientes igitur ut ecclesia Aboensis, in honorem beate Marie uirginis et sancti Henrici episcopi et martiris fundata et honorifice constructa, congruis honoribus frequentetur et ut christifideles etc:a, qui in natiuitatis, circumcisionis, epyphanie, resurrectionis, ascensionis et corporis Domini nostri Jhesu Christi, penthecostes et nativitatis, annunciacionis, purificacionis et assumpcionis beate Marie virginis predicte ac natiuitatis beati Johannis babtiste et beatorum Petri et Pauli apostolorum predictorum sanctorumque Henrici predicti et Olaui regis et martiris et dedicacionis ipsius ecclesie festiuitatibus et celebritate omnium sanctorum necnon predictorum natiuitatis, epyphanie, resurreccionis ascensionis et corporis Domini ac natiuitatis, annunciacionis, purificacionis et assumpcionis beate Marie, natiuitatis beati Johannis baptiste, apostolorum Petri et Pauli et Henrici ac Olaui predictorum festiuitatum octauas et per sex dies predictam festiuitatem penthecostes immediate sequentes eandem ecclesiam deuote uisitauerint annuatim, singulis uidelicet festiuitum, celebritatis et dedicacionis tres annos et totidem quadragenas, octauarum uero et sex dierum predictorum diebus, quibus ecclesiam ipsam annuatim uisitauerint, ut prefertur, centum dies de iniunctis eis penitencijs misericorditer relaxamus. Volumus autem etc:a. Datum Rome apud Sanctum Petrum decimo kalendas maij anno secundo. Jacobus. xx. de Teramo.